CELEX: 62016CA0003
Language: fi
Date: 2017-03-15 00:00:00
Title: Asia C-3/16: Unionin tuomioistuimen tuomio (ensimmäinen jaosto) 15.3.2017 (ennakkoratkaisupyyntö, jonka on esittänyt hof van beroep te Brussel – Belgia) – Lucio Cesare Aquino v. Belgian valtio (Ennakkoratkaisupyyntö — Unionin oikeus — Yksityisten oikeudet — Tilanne, jossa tuomioistuin on loukannut yksityisten oikeuksia — Ennakkoratkaisukysymykset — Asian saattaminen unionin tuomioistuimen käsiteltäväksi — Kansallinen tuomioistuin, joka käsittelee asian ylimpänä oikeusasteena)

15.5.2017   
            
            
               FI
            
            
               Euroopan unionin virallinen lehti
            
            
               C 151/10
            
         Unionin tuomioistuimen tuomio (ensimmäinen jaosto) 15.3.2017 (ennakkoratkaisupyyntö, jonka on esittänyt hof van beroep te Brussel – Belgia) – Lucio Cesare Aquino v. Belgian valtio
   (Asia C-3/16) (1)
   
   ((Ennakkoratkaisupyyntö - Unionin oikeus - Yksityisten oikeudet - Tilanne, jossa tuomioistuin on loukannut yksityisten oikeuksia - Ennakkoratkaisukysymykset - Asian saattaminen unionin tuomioistuimen käsiteltäväksi - Kansallinen tuomioistuin, joka käsittelee asian ylimpänä oikeusasteena))
   (2017/C 151/14)
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van beroep te Brussel
   
      Pääasian asianosaiset
   
   
      Valittaja: Lucio Cesare Aquino
   
      Vastapuoli: Belgian valtio
   
      Tuomiolauselma
   
   
               1)
            
            
               SEUT 267 artiklan kolmatta kohtaa on tulkittava siten, että tuomioistuimen, jonka ratkaisuihin saa kansallisen lainsäädännön mukaan hakea muutosta, ei voida katsoa olevan ylimpänä oikeusasteena toimiva tuomioistuin siinä tapauksessa, että sen antamasta ratkaisusta tehtyä kassaatiovalitusta ei ole tutkittu siksi, että valittaja on luopunut valituksestaan.
            
         
               2)
            
            
               Toiseen ennakkoratkaisukysymykseen ei ole tarpeen vastata.
            
         
               3)
            
            
               SEUT 267 artiklan kolmatta kohtaa on tulkittava siten, että ylimpänä oikeusasteena toimiva tuomioistuin voi jättää esittämättä unionin tuomioistuimelle ennakkoratkaisukysymyksen silloin, kun kassaatiovalitus on jätetty tutkimatta tässä tuomioistuimessa käytävään menettelyyn liittyvien tutkimatta jättämistä koskevien perusteiden vuoksi, sillä edellytyksellä, että vastaavuusperiaatetta ja tehokkuusperiaatetta noudatetaan.
            
         
      (1)  EUVL C 136, 18.4.2016.